JERUSALEMIN MUUREILLA
Valtakunnan evankeliumi 3/4
Shalom Jerusalemista, rakkaat ystävät!
Puhun tässä ohjelmassa lisää aiheesta valtakunnan evankeliumi.
Jeesus sanoi: "Valtakunnan evankeliumi pitää saarnattaman -
todistukseksi kaikille kansoille, ja sitten tulee loppu."
On tärkeää valmistella maailmaa Jeesuksen takaisin tulon edellä.
Jeesus on kruunattu koko maailman kuninkaaksi, -
ja tie täytyy valmistaa häntä varten.
Tässä näet rinteen, jonka päällä on temppelin paikka.
Siellä on vanha Daavidin kaupunki, jossa Daavidilla oli palatsin.
Salomon palatsi oli vähän korkeammalla, kukkulalla.
Sitä kutsutaan temppelivuoreksi. Hän rakensi ensimmäisen temppelin.
Tätä paikkaa kutsuttiin nimellä Siion tai Daavidin kaupunki.
Se on suuren Kuninkaan kaupunki. Täältä käsin Jeesus hallitsee.
Monet saattavat ajatella, että tämä on toisenlainen sanoma, -
ja ettei tämä ei pidä yhtä Jumalan Sanan kanssa.
Viittaan erääseen kirkkoisä Justinos Marttyyrin sitaattiin.
Hän kirjoitti sen toisella vuosisadalla, -
kun roomalainen keisari Hadrianus oli tuhonnut Jerusalemin.
Temppeli tuhottiin vuonna 70 ajanlaskumme mukaan.
Jotkut juutalaiset jatkoivat täällä elämäänsä.
Heitä alkoi palata vuosien myötä lisää.
Vuonna 132 puhkesi kapina Roomaa vastaan.
Eräs juutalainen rabbi julisti kapinan johtajan messiaaksi.
Tietysti hän oli väärä messias.
Roomalaiset kukistivat kapinan julmasti.
Keisari Hadrianus tuhosi Jerusalemin täysin raunioksi.
Raunioiden päälle hän alkoi rakentaa roomalaista kaupunkia -
epäjumalan temppeleineen ja kuvineen.
Hän nimitti kaupungin Aelia Capitolinaksi.
Koko alueen nimeksi tuli Juudea eli Israelin maa Matteuksen mukaan.
Keisari antoi loukkausmielessä alueelle nimeksi Palestiina -
juutalaisten pahimpien vihollisten, filistealaisten, mukaan.
Asia ei liity tämän ajan palestiinalaisiin.
Kaupunki oli täysin roomalainen, ja sai nimen Aelia Capitolina.
Juutalaiset eivät saaneet olla Jerusalemissa.
Jos joku tuli Jerusalemiin, siitä seurasi kuolemanrangaistus.
Niin hävitetty se oli.
Justinos Marttyyri kirjoitti pian kirjan "Dialogi Tryfonin kanssa".
Kirjassa juutalainen rabbi Tryfon kysyy Justinokselta: -
"Tunnustatko totuutena, että Jerusalem jälleenrakennetaan?
Odotatko, että kansasi kootaan iloitsemaan -
yhdessä Kristuksen kanssa, -
patriarkkojen, profeettojen, pyhien ja käännynnäisten kanssa?"
Justinos vastaa: "Olen jo sanonut sinulle, -
että minä ja monet muut uskomme näin.
Itsekin tiedät, että tämä tapahtuu.
Me oikeaoppiset kristityt tiedämme, että tulee ylösnousemus.
Tulee tuhatvuotinen Jerusalem, kaunistettu ja laajennettu -
Jesajan, Hesekielin ja muiden profeettojen mukaan.
Apostoli Johannes ennusti saamassaan ilmestyksessä, -
että Kristus asuu Jerusalemissa tuhat vuotta.
Sitten tapahtuu maailmanlaajuinen ylösnousemus ja tuomio."
Sata vuotta apostolien jälkeen oikeaoppiset kristityt uskoivat, -
että Jerusalem rakennetaan uudelleen -
ja että Messias hallitsee maailmaa tuhat vuotta Jerusalemista käsin.
Ikuisuus alkaa ja kuolleet nousevat ylös, -
kun tuhatvuotinen valtakunta tulee.
Tuohon aikaan, oli kaikilla kristityillä sama toivo, -
joka juutalaisilla oli
Justinos Marttyyri sanoo kirjassaan, -
että Ilmestyskirjan uusi Jerusalem on sama asia, -
josta kaikki profeetat puhuivat kirjoituksissaan.
He ennustivat Jerusalemin jälleenrakentamisen.
Se oli toivo, joka alkuseurakunnalla oli.
Samalla Konstantinus julisti kristinuskon valtionuskonnoksi.
Silloin raamatullinen toivo katosi.
Konstantinus ei innostunut siitä, että hänen alamaisensa rukoilevat -
toisen, juutalaisen, kuninkaan tulemista.
Tämä Daavidin poika perustaisi valtakunnan Jerusalemista käsin.
Pilatuskaan ei halunnut toista kuningasta, vaan mestautti Herran.
Raamatullinen toivo katosi kirkosta.
Konstantinuksen hovisaarnaaja Eusebios sanoi, -
että usko tuhatvuotiseen valtakuntaan -
epähengellinen, lapsellinen ja juutalainen ajatus.
Kirkon ei pitäisi olla sellaisen kanssa missään tekemisissä.
Sen sijaan keisari antoi siunauksen Rooman kirkolle.
Maailman hallitsija edusti Jumalan valtakuntaa.
Tämä tarkoittaa, että kirkko otti lupaukset, -
jotka oli annettu Jerusalemille, juutalaisille ja Israelille.
Kirkko hengellisti nuo lupaukset. Raamatullinen toivo katosi.
Se on ollut poissa seurakunnasta kaikkina vuosisatoina, -
siihen asti, kun juutalaiset alkoivat tulla takaisin -
ja Israelista tuli kansakunta vuonna 1948.
Jerusalemista tuli taas yhtenäinen kaupunki juutalaisille 1967.
Silloin alkoi tapahtua heräämistä.
Profeetallista Sanaa alettiin lukea uudenlaisessa valossa.
Alettiin ymmärtää, että Jumalalla on tälle paikalle suunnitelma.
Lupaukset toteutuvat, kuten on kirjoitettu.
Joku varmasti ihmettelee, että Jeesus tulee tänne, -
ja että hallitsemme hänen kanssaan koko maata.
Ylöstempaus, josta puhun usein, on tärkeä Raamatun totuus.
Emme suinkaan katoa avaruuteen -
vaan kohtaamme Messiaan, kun hän tulee.
Meidät temmataan pilviin häntä vastaan.
Hän hallitsee Jerusalemista, kuten oikeaoppiset kristityt uskoivat -
100 vuotta apostolien jälkeen Justinos Marttyyrin mukaan.
Saamme hallita yhdessä hänen kanssaan Jerusalemissa.
Meidät kerätään neljältä eri ilmansuunnalta.
Istumme taivaan valtakunnassa kaikkien profeettojen kanssa.
Jeesus puhui siitä, kun hän kuuli sadanpäämiehen uskosta.
Jeesuksen tarvitsi sanoa vain sana, ja hänen palvelijansa parantui.
Niin suurta uskoa Jeesus ei ollut nähnyt.
Ihmisiä tulee idästä ja lännestä, pohjoisesta ja etelästä,
He istuvat Aabrahamin, Iisakin ja Jaakobin kanssa valtakunnassa.
Se on tulevaisuuden toivomme.
Justinos Marttyyrin mukaan tämä oli selvä kaikille kristityille -
sata vuotta apostolien jälkeen.
Konstantinuksen myötä, 200-vuotta myöhemmin, tuo usko katosi.
Se toivo täytyy jälleen asettaa ennalleen.
Jeesus, Jeshua hepreaksi, -
on Daavidin poika, Daavidin juurivesa ja jälkeläinen.
Sellaisena hän palaa.
Hän palaa suurena Kuninkaana valkoisella hevosella ratsastaen.
Hän voittaa ne, jotka vastustavat Israelin valtakunnan uudistumista.
Paavali julisti ilosanomaa pakanoiden keskuudessa, -
että olemme uskon kautta Jeesukseen osallisia lupauksista, -
jotka on annettu Israelille.
Emme voi heittää pois lupauksia, -
jotka täyttyvät juutalaisten keskellä.
Perimme ne yhdessä ja istumme saman pöydän ääreen.
Emme tiedä täysin, miten kaikki toteutuu, -
mutta eräänä päivänä, Ihmisen Poika tulee pilvissä kirkkaudessa.
Suustaan lähtevällä miekalla hän lyö maata suunsa henkäyksellä.
Hän tuhoaa kaikki, jotka eivät ole kuuliaisia evankeliumille.
Sitä sanomaa apostolit julistivat.
Luen Apt. 17:stä, kun Paavali tuli Tessalonikaan.
Luen myös kaupungissa syttyneestä kapinasta.
Apostoleista sanottiin Apt. 17:6-7:ssa: -
"Nuo koko maailman villitsijät ovat tännekin tulleet, -
ja heidät Jaason on ottanut vastaan; -
ja nämä kaikki tekevät vastoin keisarin asetuksia, -
sanoen erään toisen, Jeesuksen olevan kuninkaan."
Tämä oli radikaali sanoma, -
koska keisari oli yksinvaltias ja vaati, -
että alamaiset tunnustavat hänet ainoaksi hallitsijaksi.
Apostolit julistivat, että on toinen kuningas, -
jonka taivas on kruunannut koko maan kuninkaaksi.
Me emme valloita maailmaa fyysisellä vallalla, -
mutta uskon, että tämä kuningas perustaa valtakuntansa pian.
Tästä puhun näissä ohjelmissa.
Valtakunnan evankeliumi pitää julistaa kaikille kansoille: -
että Jeesus palaa ja istuu isänsä Daavidin valtaistuimelle.
Hän palauttaa valtakunnan Israelille.
Valtakunnan evankeliumia ei voi ymmärtää, -
ymmärtämättä lupauksia, jotka Jumala antoi Daavidille.
Katsomme nyt, mitä Jumala Daavidille lupasi.
Luemme 2. Sam. 7:stä, -
kuinka profeetta Naatan tuli Daavidin luokse, -
kun hänestä oli tullut kuningas Jerusalemissa.
Profeetta Naatan sanoi Daavidille 2 .Sam. 7:11:ssä: -
"Ja Herra ilmoittaa sinulle, että Herra on tekevä sinulle huoneen.
Kun sinun päiväsi ovat päättyneet ja sinä lepäät isiesi tykönä, -
korotan minä sinun seuraajaksesi jälkeläisesi...
ja minä vahvistan hänen kuninkuutensa.
Hän on rakentava huoneen minun nimelleni, -
ja minä vahvistan hänen valtaistuimensa ikuisiksi ajoiksi.
Minä olen oleva hänen isänsä ja hän minun poikani..."
Tämän lupauksen Daavid sai, kun hän halusi rakentaa temppelin.
"Sinun jälkeläisesi rakentaa sinulle huoneen.
Hän istuu valtaistuimellasi ja hallitsee ikuisesti.
Minä olen oleva hänen isänsä ja hän minun poikani."
Hän on Jeesus Nasaretilainen, Jeshua, Israelin Messias.
Hän on lupauksen täyttymys, Daavidin juurivesa ja jälkeläinen.
Hän istuu Daavidin valtaistuimelle ja täyttää nämä lupaukset.
Voidakseen täyttää lupaukset, -
hänen piti nousta kuolleista ja saada katoamaton elämä.
Siitä luemme Apt. 13:sta.
Paavali sanoo jakeessa 34: -
"Ja että hän [Jumala] herätti hänet kuolleista, -
niin ettei hän enää palaja katoavaisuuteen, -
siitä hän on sanonut näin:
'Minä annan teille pyhät ja lujat Daavidin armot'.
Tästä näemme Daavidille annetut lupaukset kuninkaasta, -
joka istuu hänen valtaistuimellaan.
Jumala on täyttänyt lupauksen nostamalla Jeesuksen kuolleista.
Jeesukselle on annettu kaikki valta taivaassa ja maan päällä.
Hän on kaikkien kansakuntien laillinen perillinen.
Psalmissa 2 lukee: -
"Ano minulta, niin minä annan maan ääret sinun omiksesi."
Sen tarjouksen on Isä antanut Pojalleen, Jeesus Nasaretilaiselle.
Tämän me näemme toteutuvan, kun Jeesus tulee takaisin.
Tätä ilosanomaa täytyy julistaa.
Profeetat puhuivat tulevista.
Yksi vahvimmista profetioista on Jesajan luvussa 2:1-4: -
"Sana, jonka Jesaja... näki Juudasta ja Jerusalemista.
Aikojen lopussa on Herran temppelin vuori seisova vahvana, -
ylimmäisenä vuorista, kukkuloista korkeimpana, -
ja kaikki pakanakansat virtaavat sinne."
"Monet kansat lähtevät liikkeelle sanoen: -
'Tulkaa, nouskaamme... Jaakobin Jumalan temppeliin, -
että hän opettaisi meille teitänsä...
sillä Siionista lähtee laki, Jerusalemista Herran sana.
Ja hän tuomitsee pakanakansojen kesken...
Niin he takovat miekkansa vantaiksi ja keihäänsä vesureiksi;-
kansa ei nosta miekkaa kansaa vastaan..."
Ihmisten kaipaama utopia toteutuu eräänä päivänä, -
kun Jeesus palaa ja istuu isänsä Daavidin valtaistuimelle.
Miten ihmeellistä ilosanomaa voimme tarjota ihmisille: -
He voivat olla osallisia tästä valtakunnasta.
Meidän täytyy tunnustaa Jeshua, Jeesus Nasaretilainen -
Herraksi ja Kuninkaaksi, joksi Isä on hänet asettanut.
Isä on asettanut Jeesuksen Kuninkaaksi Siionin vuorelle.
Hänet meidän on otettava sydämeemme -
päästäkseemme tuohon vanhurskauden valtakuntaan.
On myös olemassa väärennös tästä lupauksesta, -
jota paholainen yrittää tarjota ihmiskunnalle lopun aikana.
Hän on Antikristus, josta voimme lukea Jumalan Sanasta.
Hän yrittää ottaa paikan, jonka Jumala on antanut Pojalleen.
Katsomme hieman Psalmia 48.
Siinä puhutaan Jerusalemista. Mielenkiintoisia jakeita.
Psalmi 48:1-3, laulu, koorahilaisten virsi: -
"Suuri on Herra ja korkeasti ylistettävä -
meidän Jumalamme kaupungissa, pyhällä vuorellansa.
Kauniina kohoaa, kaiken maan ilona, pohjan puolella -
Siionin vuori, suuren kuninkaan kaupunki."
Siion, Jerusalem, on suuren Kuninkaan kaupunki.
Jeesus vahvistaa sen, -
kun hän kieltää vannomasta Jerusalemin kautta, -
koska se on suuren kuninkaan kaupunki.
Taustalla näkyy Daavidin kaupunki, -
jossa Daavid tai Koorahin pojat kirjoittivat tämän Psalmin.
Se kirjoitettiin siis Jerusalemissa.
Näemme, että temppelialue on pohjoisen puolella.
Pohjoisen puoleinen Siionin vuori on suuren kuninkaan kaupunki.
Juuri temppelialueelle Jeesus perustaa valtaistuimensa.
Paikkaa sanotaan pohjan puolella olevaksi Siionin vuoreksi.
Luemme nyt Jesajan luvusta 14 Lusiferista ja sen kapinasta.
Jes. 14:13: -
"Sinä sanoit sydämessäsi: 'Minä nousen taivaaseen, -
korkeammalle Jumalan tähtiä minä istuimeni korotan -
ja istun ilmestysvuorelle, pohjimmaiseen Pohjolaan.
Minä nousen pilvien kukkuloille, - teen itseni Korkeimman vertaiseksi.
Paholainenkin havittelee pohjan puolella olevaa ilmestysvuorta.
Paavali sanoo, että Antikristus istuu Jumalan temppeliin -
ja väittää olevansa Jumala.
Lopunaikoina taistellaan temppelialueen herruudesta.
Nyt kansakunnat kapinoivat Jumalan suunnitelmaa vastaan, -
ettei Jumalan Poika voisi perustaa tänne valtakuntaa.
Paholainen inspiroi kansakuntia kapinoimaan Jumalaa vastaan.
Paholainen haluaa tämän paikan antikristuksen kautta itselleen -
ja julistaa itsensä Jumalaksi, että voisi hallita maailman kansoja.
Tämä kamppailu on jo alkanut näkyä maailmanpolitiikassa.
Maailma on joutunut uuden maailmansodan partaalle -
kamppaillessaan taustalla näkyvästä paikasta.
Se on temppelin paikka, jossa tulee olemaan Jumalan valtaistuin.
On tärkeää, että pidämme kiinni Jumalan Sanasta.
Jeesus kuoli puolestamme, vuodatti verensä meidän syntiemme tähden.
Hän on ainoa, joka on arvollinen hallitsemaan sillä paikalla.
Hän on Kuningas, jonka Isä on asettanut hallitsijaksi.
Emme saa hyväksyä ketään, joka sanoo olevansa sijainen -
tai joka yrittää vaatia itselleen tätä paikkaa, -
Jumala on valinnut.
Siksi meidän täytyy sanoa EI sellaisille pyrkimyksille.
Meidän on oltava uskollisia Jumalan Sanalle.
Tälle istuimelle istuu Israelin kuningas.
Kenelläkään toisella ei ole oikeutta Daavidin valtaistuimeen.
Raamattu puhuu Daavidin rappeutuneesta majasta, -
joka pystytetään jälleen, jotta kansakunnat etsisivät Herraa.
Mainitsen asian, jonka puolesta voit rukoilla päivittäin.
Juutalaiset rukoilevat sitä aina, kun ovat syöneet aterian.
Luimme Justinos Marttyyrin uskosta siihen, -
että Jeesukseen uskovat saavat nähdä toivonsa täyttyvän.
Näin rukoilee jokainen Jumalaa pelkäävä juutalainen ruuan jälkeen.
"Armahda Herra, meidän Jumalamme, Israelia, sinun kansaasi."
Toivon sinunkin rukoilevan Jerusalemin puolesta päivittäin.
"Armahda Herra, meidän Jumalamme, Israelia, sinun kansaasi, -
Jerusalemia, sinun kaupunkiasi, Siionia, kirkkautesi asuntoa.
Daavidin, Voideltusi, kuninkaallista huonetta, -
ja sinun... ihanaa huonettasi, jota kutsutaan nimesi mukaan."
"Jälleenrakenna Jerusalem pian, meidän päivinämme.
Siunattu olet sinä Herra, -
joka armossasi ennalleenasetat Jerusalemin."
Armon ja rukouksen henki täytyy vuodattaa tämän kaupungin ylle, -
niin että kansa näkee hänet, jonka se on lävistänyt -
ja alkaa surra häntä ja huutaa: -
"Siunattu olkoon hän, joka tulee Herran nimeen."
Rukoillaan näin päivittäin.
Julistetaan myös, -
että Jumalalla on suunnitelma -
hallita tätä maailmaa Messiaan kautta.
"Maailman kuninkuus on tullut meidän Herrallemme -
ja hänen Voidellullensa." (Ilm. 11:15)
Silloin seitsemäs enkeli puhaltaa pasunaan -
ja Herra ottaa kansat hallintaansa.
Sitä kaipaan!
Sinäkin haluat varmaan olla valmistamassa tietä valtakunnalle.
Jumalan siunausta!
Rukoillaan yhdessä.
Isä, armahda kansaasi Israelia, -
armahda kaupunkiasi Jerusalemia, -
Siionia, kirkkauden asuinsijaa, -
palvelijasi Daavidin kuninkaallista huonetta.
Palauta kirkkautesi Jerusalemin temppelialueelle, -
että voisit hallita kansakuntia.
Kiitos, että palautat Jerusalemin ennalleen meidän päivinämme -
ja että Jeesus tulee pian.
Anna armon ja rukouksen henki Jerusalemin ylle, -
niin että kansa näkee Hänet, jonka ovat lävistäneet -
ja suree häntä kuin ainoaa Poikaansa. Jeesuksen nimessä.
Suomennos: Anneli Olin